SKRIFTLIG FORESPOERGSEL E-2993/96 af Luciano Vecchi (PSE) til Kommissionen (8. november 1996)

Om: Planlaegning af foranstaltninger i AVS-landene som led i Den 8. Europaeiske Udviklingsfond

Den 8. Europaeiske Udviklingsfond har til formaal at finansiere projekter vedroerende udviklingssamarbejde i AVS-landene i perioden 1995-1999.

Kan Kommissionen oplyse, om man allerede er begyndt paa at fastlaegge krav til projekterne for denne periode sammen med AVS-landene?

Kan Kommissionen give oplysninger om, hvilke frister der er fastsat?

Svar afgivet paa Kommissionens vegne af João de Deus Pinheiro (2. december 1996)

Programmeringsprocessen inden for rammerne af 8. Europaeiske Udviklingsfond er allerede forholdsvis langt fremme. Maalet med denne programmering er, at der i enighed mellem Kommissionen og hvert enkelt af landene i Afrika, Vestindien og Stillehavet (AVS) skal fastsaettes et vejledende program, der fastlaegger rammerne for samarbejdet med disse lande i den periode, der er daekket af anden finansprotokol til Lomé-konventionen. Der bliver ligeledes fastlagt saadanne vejledende programmer for det regionale samarbejde i de forskellige regioner i AVS-landene.

Disse programmer fastlaegger foerst og fremmest, hvilke omraader der skal prioriteres hoejest i forbindelse med Faellesskabets indsats, hvilke foranstaltninger regeringen skal traeffe paa det sektorpolitiske plan, og hvilke kriterier der skal benyttes paa nationalt plan ved midtvejsundersoegelsen. ((I det nye system med tildeling af midler i to rater (artikel 282 i den reviderede konvention) forpligter Kommissionen sig i det vejledende program til at stille midler til raadighed for ACP-staten svarende til 70% af det vejledende rammebeloeb, der er afsat til dennes program. De resterende 30% vil blive stillet til raadighed paa baggrund af resultaterne af en midtvejsundersoegelse af hvert vejledende program. )) De er resultatet af en dialog mellem Kommissionen og de beroerte myndigheder i hvert land og hver region. Foer denne dialog blev paabegyndt, raadfoerte Kommissionen sig med medlemsstaterne om dens hensigter angaaende programmeringen i hvert land og hver region, foerst i AVS-landene og siden i Udvalget for Den Europaeiske Udviklingsfond (EUF). Denne nye fremgangsmaade er blevet aftalt med medlemsstaterne for at forbedre komplimentariteten mellem faellesskabsbistanden og den bilaterale bistand.

Adskillige vejledende programmer er blevet undertegnet paa nuvaerende tidspunkt eller vil blive det inden for de kommende uger. Kommissionen er derfor af den mening, at programmeringsprocessen med partnerlandene generelt er forloebet paa tilfredsstillende vis og i rimeligt hurtigt tempo. Den henleder dog det aerede medlems opmaerksomhed paa, at ivaerksaettelsen af disse programmer fortsat afhaenger af gennemfoerelsen af den ratificeringsprocedure, der er fastlagt i artikel 360 i den reviderede Lomé IV-konvention. I den forbindelse har Kommissionen allerede flere gange givet udtryk for sin bekymring med hensyn til de frister, der kan forudses under denne procedure, navnlig i visse medlemsstater, og gentager sin anmodning om, at ivaerksaettelsen af den reviderede konvention, hvad angaar de finansielle forpligtelser, indledes snarest muligt.